P.Y.T. (Pretty Young Thing)

Να μην συγχέεται με το συγκρότημα P. Y. T.Το P.Y.T. (Pretty Young Thing) είναι τραγούδι του Μάικλ Τζάκσον. Η αρχική εκδοχή του κομματιού γράφτηκε από τον Τζάκσον και τον Γκρεγκ Φίλλινγκεϊνς. Είναι το έκτο single από το έκτο solo άλμπουμ του Τζάκσον, Thriller (1982). Ο Κουίνσι Τζόουνς, στον οποίο δεν άρεσε το τραγούδι αλλά του άρεσε ο τίτλος, μαζί με τον Τζέιμς Ίνγκραμ έγραψαν νέο τραγούδι με τον ίδιο τίτλο. Δύο από τις αδερφές του Τζάκσον, η Τζάνετ και η Λα Τόγια, εκτέλεσαν backing φωνητικά στο P.Y.T. Το P.Y.T. (Pretty Young Thing) κυκλοφόρησε στις 19 Σεπτεμβρίου 1983, ως το έκτο single από το Thriller. Το single έφθασε στη 10η θέση του Billboard Hot 100 και στη 46η θέση του R&B Singles Chart, και έγινε το έκτο Top 10 hit από το άλμπουμ. Στο Ηνωμένο Βασίλειο, το κομμάτι έφθασε στην 11η θέση. Το single ήταν πιο επιτυχημένο στο Βέλγιο, όπου έφθασε στην 6η θέση. Το P.Y.T. (Pretty Young Thing) επανεκτελέστηκε από διάφορους καλλιτέχνες, όπως Μόνικα, Τζάστιν Γκουαρίνι και Κάνι Γουέστ. Το αρχικό demo επανεκτέλεστηκε ως remix από τον will.i.am, μέλος του συγκροτήματος The Black Eyed Peas, για το Thriller 25. Το P.Y.T. (Pretty Young Thing) δεν εκτελέστηκε ποτέ ζωντανά από τον Τζάκσον.

 Ο Τζέιμς Ίνγκραμ αργότερα περιέγραψε τη συνεργασία με τον Τζάκσον και τον Τζόουνς λες και ήταν από το The Wonderful Wizard of Oz. «Είναι λες και είχα την ευκαιρία να πάω στον Οζ και ο Κούνσι ήταν ο Μάγος του Οζ και ο Μάικλ Τζάκσον ήταν αυτός με τον οποίο μοιραζόταν τον κόσμο του. Η ηθική εργασίας τους ήταν απίστευτη». Σημείωσε πως ο Τζόουνς αργότερα θα κοιμόταν, για να ξυπνήσει απαντώντας σε μια ερώτηση. «Εργαζόταν πολύ στην κατάσταση Άλφα», πρόσθεσε ο Ίνγκραμ. Δύο από τις αδερφές του Τζάκσον, η Τζάνετ και η Λα Τόγια, εκτέλεσαν backing φωνητικά στο κομμάτι. Οι δύο αδερφές τραγούδισαν τον στίχο na na na προς το τέλος του κομματιού. Το P.Y.T. (Pretty Young Thing) κυκλοφόρησε στις 19 Σεπτεμβρίου 1983, ως το έκτο (και προτελευταίο) single από το Thriller. Το single έφθασε στη 10η θέση του Billboard Hot 100 και στη 46η θέση R&B Singles Chart, και έγινε το έκτο Top 10 hit από το Thriller. Στο Ηνωμένο Βασίλειο, το κομμάτι έφθασε στην 11η θέση. Το τραγούδι τα πήγε καλύτερα στο Βέλγιο, όπου έφθασε στην 6η θέση. Το single έφθασε στη 13η θέση στην Ολλανδία και στη 14η θέση στις Κάτω Χώρες. Το P.Y.T. (Pretty Young Thing) έφθασε στη 24η θέση στον Καναδά και στην 51η θέση στη Γερμανία.Το κομμάτι έλαβε μεικτές κριτικές. Ο Στέφεν Τόμας Έρλεβαϊν, του Allmusic, ευχαριστήθηκε με το κόμματι και δήλωσε ότι το κομμάτι ήταν «κατσαρή funk». Ωστόσο, ο Κρίστοφερ Κόννελι, του Rolling Stone, καθώς αξιολογούσε το άλμπουμ, δήλωσε ότι το κομμάτι «δεν έχει ψυχωμένο χαρακτήρα όπως τα υπόλοιπα τραγούδια του άλμπουμ». Ο Κόννελι δήλωσε ότι μια από τις αδυναμίες του Τζάκσον ήταν «η τάση να πηγαίνει για το glitz» και σημείωσε ότι το τραγούδι ήταν ένα παράδειγμα για αυτό. Ο Νταβίτ Σίνγκερσον, από το ίδιο περιοδικό, επίσης συμφωνεί με τον Κόννελι, δήλωσε ότι το κομμάτι «ξεχνιέται εύκολα». Ο Τζων Παρλς, της The New York Times, δήλωσε ονόμασε το τραγούδι «χνούδι», και πιστεύει ότι τα άλλα κομμάτια από το άλμπουμ έκαναν το Thriller ένα μεγάλο hit. Ο Τάλ Ρόσενμπεργκ, του Stylus Magazine, πίστεψε ότι το κομμάτι ήταν «jazzy R&B τραγούδι», και ο Έρικ Χέντερσον, του ίδιου περιοδικού, πίστεψε ότι το κομμάτι ήταν ένας «καταπράσινος παράδεισος της disco». Στοιχεία της εκδοχής του Τζάκσον για το P.Y.T. (Pretty Young Thing) χρησιμοποιήθηκαν από την τραγουδίστρια Μόνικα για το single All Eyez on Me. «Χρησιμοποιήσαμε φωνητικά από το τραγούδι που δεν έκαναν το Thriller άλμπουμ», δήλωσε ο παραγωγός Ρόντνεϊ Τζέρκινς. «Αυτός [ο Τζάκσον] είχε περισσότερα φωνητικά που δεν ακούστηκαν ποτέ, και τα χρησιμοποιήσαμε». Ο Τζάκσον παρέδωσε τις αρχικές ηχογραφήσεις στη Μόνικα, η οποία ως θαυμάστρια του Μάικλ, έμεινε συγκινημένη από αυτή την κίνηση.Ο Τζάστιν Γκουαρίνι εκτέλεσε το κομμάτι στην πρώτη χρονιά του American Idol. Το ρεφρέν του P.Y.T. (Pretty Young Thing) επανεκτελέστηκε από τον ράπερ Memphis Bleek στο I Wanna Love U. Το τραγούδι, το οποίο εκτελέστηκε από τον Ντόννελ Τζόουνς, κυκλοφόρησε στο άλμπουμ M.A.D.E., το 2003. Ένα μέρος των στίχων από το κομμάτι D.A.N.C.E. των Justice παρεπέμπει στο τραγούδι του Τζάκσον, και το συγκρότημα δήλωσε ότι ήταν φόρος τιμής για τον Τζάκσον. Όπως και το D.A.N.C.E, το τραγούδι New Classic, το οποίο ακούγεται στην ταινία Another Cinderella Story, παραπέμπει στο κομμάτι του Τζάκσον. Το P.Y.T. (Pretty Young Thing) επίσης χρησιμοποιήθηκε στο τραγούδι του Κάνι Γουέστ, Good Life, το τρίτο single από το άλμπουμ Graduation. Το PopMatters σημείωσε ότι η επανεκτέλεση «δουλεύει». Οι τραγουδιστές της R&B, T-Pain και Ρόμπιν Θίκ, επανεκτέλεσαν το κομμάτι για το άλμπουμ του Κουίνσι Τζόουνς, Q: Soul Bossa Nostra. Ο χαρακτήρας Άρτι Άμπραμς (Κέβιν ΜακΧάλ) της σειράς Glee, εκτέλεσε το κομμάτι στο επεισόδιο Silly Love Songs. Για το Thriller 25, ο ράπερ των The Black Eyed Peas, will.i.am, έκανε ένα remix του P.Y.T. (Pretty Young Thing). Ο τραγουδιστής δήλωσε για τον Τζάκσον και το κομμάτι, «Πάντα ονειρεύεσαι να τον γνωρίσεις και να δουλέψεις μαζί του. Δεν μπορούσα να το πιστέψω. Μεγάλωσα σε πρότζεκτ στο Ανατολικό Λος Άντζελες και το Thriller γυρίστηκε δύο τετράγωνα από το σπίτι μου, αλλά η μητέρα μου ήταν πολύ αυστηρή και δεν με άφηνε να πηγαίνει στα εργαστήρια-δεν ενδιαφέρθηκε για το ποιος γυρίζει το βίντεο εκεί - αλλά εργάζομαι στην 25η επέτειο - και αυτό είναι πολύ ωραίο». Ονόματι P.Y.T. (Pretty Young Thing) 2008, το remix έλαβε θετικές απόψεις από το Rolling Stone. Το άρθρο περιέγραψε το κομμάτι, μαζί με το The Girl Is Mine 2008, ως τα καλύτερα κομμάτια του άλμπουμ. Σημείωσαν ότι ο will.i.am «ανανέωσε τον ήχο του τραγουδιού για να το κάνει καλύτερο μετά από 25 χρόνια κυκλοφορίας». Γραμμένο από τους Κουίνσι Τζόουνς και Τζέιμς Ίνγκραμ Παραγωγή: Κουίνσι Τζόουνς Γκρεγκ Φίλλινγκεϊνς: Συνθεσάιζερ, προγραμματισμός συνθεσάιζερ Μάικλ Μπόντικερ: Vocoder, Εmulator Τζέιμς Ίνγκραμ: Πληκτρολόγια Πωλ Τζάκσον: Κιθάρα Λουίς Τζόνσον: Ηλεκτρικό μπάσο N'dugu Χάνκλερ: Ντραμς Μάικλ Τζάκσον, Λουίς Τζόνσον, Γκρεγκ Φίλλινγκεϊνς, Τζέιμς Ίνγκραμ, Στήβεν Ράι: Παλαμάκια P.Y.T.'s: Τζάνετ Τζάκσον Λα Τόγια Τζάκσον Μπέκι Λόπεζ Μπάννι Χάλλ Επιπρόσθετα background φωνητικά: Τζέιμς Ίνγκραμ Χόβαρντ Χέβετ 45 RPMA-kant P.Y.T (Pretty Young Thing) - 3:58B-kant Thriller (Instrumental) - 5:56 Working Day and Night - 4:26Disco Single: A-Kant P.Y.T (Pretty Young Thing) - 3:58B-kant This Place Hotel - 4:41 Thriller (Instrumental) - 5:56 Album Version - 3:58 Demo Version - 3:47 2008 Remix with Will.i.am - 4:21 Instrumental Version (Δεν κυκλοφόρησε) - 3:58 ^ a: Αυτό το demo, το οποίο ηχογραφήθηκε μεταξύ Απριλίου και Οκτωβρίου 1982, συμπεριλήφθηκε στο απάνθισμα Michael Jackson: The Ultimate Collection, που κυκλοφόρησε τον Νοέμβριο του 2004. Halstead, Craig (2003). Michael Jackson the Solo Years. Authors On Line. ISBN 0755200918. Halstead, Craig (2007). Michael Jackson: For the Record. Authors On Line. ISBN 978-0-7552026-7-6. Taraborrelli, J. Randy (2004). The Magic and the Madness. Terra Alta, WV: Headline. ISBN 0-330-42005-4.